open-index/open-wikipedia-markdown huggingface dataset:
Phytobaenus

***Phytobaenus*** er en slekt av små øyebiller som minner om små maur. De ligner sterkt på sandbiller (Anthicidae), men kan skilles fra disse på at hodet er bredere enn langt, fasettøynene svært store med en innskjæring i fremkanten for å gi plass til antennefestet, og på at det nest ytterste fotleddet er svært lite.

## Utseende
Små biller (1 – 4&nbsp;mm), kan ved første øyekast minne om maur. Hodet er sterkt innskåret bak slik at de har en tydelig "hals". På farge er de gulaktige, brune eller svarte, og oversiden er fint hårete. **Hodet** er stort og tydelig bredere enn langt. Fasettøynene er uvanlig store, med grove fasetter, hårete, og med enn innskjæring i fremkanten der antennene sitter festet. Antennene er 11-leddete, omtrent så lange som resten av dyret, og mer eller mindre trådformede. Bakerst er hodet kraftig innsnevret. **Brystskjoldet** (pronotum) er ganske lite, vanligvis omtrent så bredt som hodet og mye smalere enn dekkvingene, omtrent så langt som bredt, med avrundede sidekanter. Det er ganske grovt og tett punktert. **Dekkvingene** er ovale, sterkt hvelvede, tett punkterte uten markerte punktrekker. **Beina** er nokså lange og slanke. For- og mellomføttene har fem ledd, bakføttene fire, men på alle er det nest ytterste leddet svært lite og vanskelig å se. Det tredje-ytterste leddet er tolappet.

## Levevis
Larvene lever gjerne i morken, død ved der de trolig spiser sopp. Noen arter har larver som lever i tuene til maur eller termitter, der de trolig får vertene til å fore seg. De voksne billene er trolig mer eller mindre altetende, og kan ofte finnes oppe i vegetasjonen. I likhet med sandbillene (Anthicidae) er øyebillene kvikke og livlige.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Tenebrionoidea Latreille, 1802
***** Familien **[[øyebiller]]**, Aderidae Winkler, 1927
****** Stammen Phytobaenini
******* Slekten ***Phytobaenus*** R.F. Sahlberg, 1834
******** *[[Phytobaenus amabilis]]* R.F. Sahlberg, 1834 - nylig funnet fra Norge 
******** *[[Phytobaenus amamiensis]]* Nomura, 1964 - ofte regnet som en underart av *P. amabilis*
******** *[[Phytobaenus scapularis]]* (Marseul, 1876) - ofte regnet som en underart av *P. amabilis*

## Referanser




## Eksterne lenker

*
Diclidia

***Diclidia*** er en slekt av biller som er vanlige å finne på blomster.  Larvene lever i død ved.

## Utseende
Små til middelsstore, avlange, oftest gulbrune blomsterbiller. Oversiden er kledt med korte hår og er matt på grunn av kraftig mikroskulptur. Billenes underside er mer hvelvet enn oversiden, sett fra siden kan de nærmest beskrives som bananformede. **Hodet** er forholdsvis lite og rundt og holdes nedoverrettet, slik at det er lite synlig ovenfra når billen er i live (biller i samlinger er som oftest preparert med hodet fremstrakt). Fasettøynene er ovale, hos underfamilien vedblomsterbiller er de innskåret i fremkanten. Antennene er omtrent så lange som hodet og brystskjoldet til sammen, 11-leddete, fortykkede mot spissen, men uten en tydelig kølle. Hos underfamilien blomsterbiller (Anaspidinae) er de svarte med gul rot. Hodet er skarpt innsnevret bakerst, særlig hos underfamilien blomsterbiller, som har en tydelig "krage". **Brystskjoldet** er vanligvis bredere enn langt, ved roten like bredt som dekkvingene. Sidene er rundede, sidekantene er antydede bakerst, men helt utvisket lenger framme. **Dekkvingene** er avlange og noe flate. I motsetning til hos broddbiller (Mordellidae) dekker de hele bakkroppen. De mangler punktrekker, men har som oftest en markert, tverr-rynket mikroskulptur. **Beina** er nokså lange, særlig føttene (tarsene). For- og mellomføttene er fem-leddet, bakføttene fire-leddet. Hos underfamilien blomsterbiller (Anaspidinae) har mellom- og bakbeina avflatede, brede lår og legger. Leggene har et par lange, lyse sporer ytterst. Bakføttene (metatarsi) er lengre enn leggene (tibiae), fotleddene er sylindriske og gradvis smalere og kortere utover. Det innerste fotleddet alene er nesten like langt som leggen. På forføttene er to av leddene tolappede. **Larvene** er avlange, lyse, med nokså lange bein.

## Levevis
Larvene lever i morken, død ved eller under barken på døde trær. De voksne billene finner man ofte på blomster, for eksempel ulike skjermplanter, der de spiser pollen. Disse små, slanke billene er livlige og kjappe. 

## Utbredelse
Slekten er utbredt i det sørlige Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien heteromerer, Tenebrionoidea Latreille, 1802
***** Familien **[[blomsterbiller]]**, Scraptiidae Mulsant, 1856
****** Underfamilien Blomsterbiller, Anaspidinae Mulsant, 1856 (=Anaspidae)
******* Stammen Pentariini Franciscolo, 1954
******** Slekten ***Diclidia*** LeConte, 1862
********* *[[Diclidia gilva]]* Liljeblad, 1921
********* *[[Diclidia greeni]]* Liljeblad, 1918
********* *[[Diclidia inyoensis]]* Liljeblad, 1921
********* *[[Diclidia laetula]]* (LeConte, 1858)
********* *[[Diclidia mexicana]]* Ray, 1939
********* *[[Diclidia obscura]]* Liljeblad, 1945
********* *[[Diclidia propinqua]]* Liljeblad, 1918
********* *[[Diclidia sexmaculata]]* Liljeblad, 1945
********* *[[Diclidia sordida]]* Liljeblad, 1945
********* *[[Diclidia spinea]]* Liljeblad, 1945

## Referanser




## Eksterne lenker

*
Pseudotomoderus

***Pseudotomoderus*** er en slekt av små sandbiller som ofte ligner på maur. De lever på bakken der de løper omkring, og er sannsynligvis altetende.

## Utseende
Små til middelsstore, avlange, gulbrunlige, maurlignende sandbiller. Antennene er trådformede og tynne. Pronotum er vanligvis kraftig innsnevret i midten (timeglass-formet).

## Levevis
Disse billene er altetere og kan finnes på skogbunnen i regnskog, i hule trær, ved vann, eller sammen med maur. Det finnes både dag- og nattaktive arter.

## Utbredelse
Slekten er utbredt i Sør-Europa, Sørøst-Asia og Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Tenebrionoidea Latreille, 1802
***** Familien **[[sandbiller]]**, Anthicidae Lacordaire, 1825
****** Underfamilien **[[Tomoderinae]]** Bonadona, 1961
******* Slekten ***Pseudotomoderus*** Pic, 1892
******** *[[Pseudotomoderus antennatus]]* Telnov, 2011
******** *[[Pseudotomoderus compressicollis]]* (Motschulsky, 1839)
******** *[[Pseudotomoderus glabricollis]]* Uhmann, 2000
******** *[[Pseudotomoderus reidi]]* Telnov, 2021
******** *[[Pseudotomoderus schawalleri]]* Uhmann, 1990
******** *[[Pseudotomoderus strangulatus]]* Pic, 1952
******** *[[Pseudotomoderus sulawesianus]]* Telnov, 2005

## Referanser




## Eksterne lenker
* 
* Telnov, D. *Gallery of beetles of the family Anthicidae* (Billedgalleri). http://www.zin.ru/Animalia/Coleoptera/eng/anthigal.htm
Göteborg Film Festival

**Göteborg Film Festival** (tidligere *Göteborg International Film Festival*, GIFF) er en svensk filmfestival etablert i 1979. Festivalen finner sted i Göteborg, Sverige, fra slutten av januar til begynnelsen av februar hvert år.

Dragon Awards innen flere kategorier og mange frittstående filmpriser deles ut i løpet av festivaltiden.

## Referanser




## Eksterne lenker
* 
* 
*
Acromacer

***Acromacer*** er en slekt av furublomstsnutebiller. De er regnet som de mest primitive i snutebille-gruppen (Curculionoidea). Både larver og voksne lever av pollen, de aller fleste artene på hannkongler av bartrær. Det finnes to arter i Norge.

## Utseende
En liten (ca. 5 millimeter), avlang, tett hårete, brun furublomstsnutebille. Oversiden er tett kledt med fine, utstående hår. **Hodet** er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, i den ytterste halvdelen. Fasettøynene er temmelig store, runde og utstående. **Brystskjoldet** (pronotum) er omtrent så langt som bredt, markert smalere enn dekkvingene, sett ovenfra avrundet firkantet. **Dekkvingene** er parallellsidige, med markerte «skuldre», kraftig punkterte, men uten tydelige punktrekker. **Beina** er middels lange, slanke, føttene er fire-leddete med det tredje leddet dypt delt i to fliker.

## Levevis
Arten lever på hannkongler (hannblomster) av ulike slags nakenfrøete planter, mest på furu-slekten (*Pinus*). Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.

## Utbredelse
Arten er utbredt i det vestlige Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[barblomstsnutebiller]], [[Nemonychidae]]** Bedel, 1883
****** Underfamilien **[[furublomstsnutebiller]]**, Cimberidinae des Gozis, 1882
******* Stammen Cimberidini
******** Slekten ***Acromacer*** Kuschel, 1989 - én art, Nord-Amerika
********* *[[Acromacer bombifrons]]* (LeConte, 1876)

## Referanser




## Kilder

* Legalov, A.A. (2017) Contribution to the knowledge of the family Nemonychidae (Coleoptera) with descriptions of new taxa. *Ukrainian Journal of Ecology* 7(2): 64–87. https://www.researchgate.net/publication/318657106_Contribution_to_the_knowledge_of_the_family_Nemonychidae_Coleoptera_with_descriptions_of_new_taxa

## Eksterne lenker

*
Kåre Ray Thorsen

**Kåre Ray Thorsen** (1921–2002) var en norsk motstandsmann under andre verdenskrig, kjent for sin deltakelse i ulike sabotasjeaksjoner og likvideringer mot den tyske okkupasjonsmakten.

Thorsen ble født den 24. mars 1921 på Hana i Sandnes og arbeidet ved Øglænd Sykkelfabrikk. Han spilte en betydelig rolle i motstandsarbeidet og var involvert i aksjoner mot både Knottfabrikken og de to likvideringene av Wickstrøm og Geicke.

Thorsen ble arrestert den 12. desember mens han var på jobb ved fabrikken, og han ble utsatt for tortur under fangenskapet. Han satt fengslet til freden kom.

En bemerkelsesverdig hendelse var natten til 29. november 1944, da Thorsen deltok i sabotasjeaksjonen mot AS Kullimport i Hillevåg. Aksjonen ble ledet av Helge Hansen og involverte fem maskerte menn, deriblant Thorsen. De angrep knottfabrikken i Hillevåg, som produserte drivstoff for knottdrevne kjøretøy.

I en annen operasjon, utført tre dager etter likvideringen av Herbert Geicke, ble Thorsen sammen med Helge Hansen, Ingvar Wiig og Arthur Jacobsen tildelt oppdraget. Jacobsen, som ikke tilhørte den indre kjernen av gruppen, sørget for identifikasjon av målet, Wickstrøm.

Den planlagte hendelsen fant sted ved trappen fra Lagårdsveien opp til Lindahlsbakken på Våland. Etter et nikk fra Jacobsen, skjøt Helge Hansen Wickstrøm i bakhodet.Thorsen, som sto vakt i trappen, tok Wickstrøms dokumentmappe før han og Hansen rømte fra åstedet.

Etter andre verdenskrig engasjerte Thorsen seg i fagforeningsarbeid og var tillitsvalgt i Sandnes Jern- og Metallarbeiderforbund. Thorsen døde den 14. juli 2002

## Referanser
The Village of Widows

***The Village of Widows*** (originaltittel: *Gua fu cun*) er en kinesisk dramafilm fra 1989 regissert av Wang Jin. Handlingen er lagt til slutten av 1940-årene i en kinesisk fiskerlandsby som nesten utelukkende består av kvinner. Mesteparten av mennene i landsbyen omkom under en storm på sjøen. Alle venter i uro på de endringene de står overfor etter at kommunistregimet har tatt makten i landet og hvordan de nye myndighetene vil reagere på de særegne og tildels barbariske skikkene som har etablert seg i det lille samfunnet. De ledende rollene spilles av Liang Yujin, Tao Zeru og Yu Li. 

Den ble kåret til beste film ved Hundred Flowers Awards (delt med *[[The Republic Will Never Forget]]* og *[[Chun Tao]]*).

## Referanser


## Eksterne lenker
*
Thorleif Finnesand

Thorleif Finnesand (1918–1986) var en norsk rørlegger og motstandsmann som var med i SABORG i Rogaland, under Helge Hansens gruppe i 1944, under andre verdenskrig. Han deltok under sprengningen av knottfabrikken i Hillevåg i 1944. Han arbeidet som distribusjonssjef i *[[1ste Mai]]*, senere *[[Rogalands Avis]]*. 
Han startet sin karriere som avisgutt, og like før krigsutbruddet ble han ansatt som bud i redaksjonen og arbeidet for avisen 1ste Mai inntil avisen ble forbudt av de tyske okkupantene. Han ble senere med i motstandskampen og deltok i Helge Hansens SABORG-gruppe, som var en av de mest aktive motstandsgruppene som opererte i Rogaland mot den tyske okkupasjonsmakten. Han deltok i flere dristige og farlige aksjoner, og måtte gjentatte ganger unnslippe Gestapo

I 1944 ble Finnesand involvert i en modig sabotasjeaksjon ledet av SABORG. Natten til 29. november 1944 deltok han i sprengningen av AS Kullimport i Hillevåg. Aksjonen var rettet mot knottfabrikken i Hillevåg, som produserte drivstoff for knottdrevne kjøretøy. Aksjonen involverte fem maskerte menn, deriblant Helge Hansen, Valentinsen, Wiig, Kåre Thorsen, og Thorleif Finnesand.

Han arbeidet som rørlegger og var med på å legge vannledningen til Sandnes, forbi Vatneleien. En dag, mens Finnesand spiste lunsj med arbeidslaget i en brakke, stoppet en Gestapo-bil og Finnesand gikk dem i møte. De spurte etter Thorleif Finnesand, og han svarte rolig at Finnesand var gått til lunsj. Han pekte i en annen retning over en haug og klarte å slippe unna. Han kom seg i dekning i Bergen hos en onkel av kona til krigens slutt.

Etter krigen arbeidet Thorleif Finnesand som budsjef i avisen 1ste-Mai som senere ble *Rogalands Avis*. Han fortsatte sitt arbeid for avisen helt til han gikk av med krigsinvalidepensjon i 1981. Avisen beskriver hans innsats som budsjef som uvurderlig; han var en dyktig leder som visste hva som skulle til for å få arbeidet unna. Han holdt sitt motstandsarbeid under krigen privat og snakket sjelden om detaljer fra den tiden.

Thorleif Finnesand døde 1986, og hans mot og innsats under andre verdenskrig er et eksempel på den norske motstandsbevegelsens innsats mot den tyske okkupasjonen.

## Referanser
SV Werder Bremen (kvinner)

**SV Werder Bremen Frauenfußball**, er kvinnelaget til den tyske fotballklubben SV Werder Bremen fra Bremen. De spiller i Bundesligaen, det øverste nivået i tysk fotball for kvinner.

## Historie
Werder Bremen hadde kvinnelag på starten av 1970-tallet, men laget ble oppløst etter noen år.

I 2007 reetablerte klubben kvinnelaget, som fra 2007/08-sesongen deltok i seriespill. I 2014/15-sesongen rykket laget opp til Bundesligaen, det øverste nivået i tysk fotball for kvinner, for første gang.

## Referanser


## Eksterne lenker

*
Henrik Jensen (2000)

**Henrik Bjørgen Jensen** (født 2000) er en norsk fotballspiller som spiller for .

## Referanser


## Eksterne lenker
*
The Savage Land

***The Savage Land*** (originaltittel: *Yuan Ye*) er en kinesisk dramafilm fra 1981 regissert av Ling Zi. Filmen handler om en mann som rømmer fra fengsel etter åtte år, bare for å finne ut at hans far ble drept av huseieren og at hans tidligere kjæreste er blitt gift med huseierens sønn. Han legger planer for hevn. Handlingen er satt til 1930-årene. De ledende rollene spilles av Liu Xiaoqing og Yang Zaibao. Filmen er basert på et skuespill fra 1936 av Cao Yu.

Den ble kåret til beste film ved Hundred Flowers Awards (delt med *[[Rødt korn (film)|Rødt korn]]* og *[[The Old Well]]*).

Filmen ble ikke vist i Kina før 1987.

## Referanser


## Eksterne lenker
*
Veronika Sæthre

**Veronika Sæthre** (født 1999) er en norsk fotballspiller som spiller for .

Hun har tidligere spilt for blant annet TIL og Fortuna Hjørring.

## Referanser


## Eksterne lenker
*
Nils Magnus Nilsen

**Nils Magnus Nilsen** (1910–1944) var en norsk politiker og motstandsmann, kjent for sin deltagelse i Tjemslandgruppen under andre verdenskrig.

Nilsen var bosatt i Vierveien 12 i Hillevåg og var ugift. Han var den tredje av syv søsken, med foreldrene Klara og Julius Nilsen. Broren Johan var også aktiv motstandsmann og medlem av Norges Kommunistiske Parti (NKP). Før krigen var Magnus Nilsen medlem av Hillevåg Arbeiderungdomslag (AUL) og tjenestegjorde som kommunestyremedlem for Arbeiderpartiet i Hetland kommunestyre fra 1937.

I 1938 ble han forretningsfører for Folkets Hus i Hillevåg. Hans politiske engasjement tok en ny retning etter at Hillevåg AUL gikk over til NKP 17. mai 1940 og involverte seg i den kommunistiske motstandsbevegelsen.

Nilsen, som tidligere hadde overvunnet tuberkulose, returnerte fra et sanatorium nær Bergen da krigen brøt ut. Han ble utpekt til å spille en sentral rolle i organiseringen av NKP i Stavanger, hvor han skulle lede de to partigruppene Øst og Vest.

Den 20. august 1943 ble Magnus Nilsen arrestert i sitt hjem. Arrestasjonsgrunnene inkluderte hans bidrag til den illegale pressen, involvering i militær spionasje og organisering av innsamlinger til folk i dekning. Han ble overført fra Fengsel A til Grini fangeleir den 1. desember 1943, og fikk fangenummer 9014.

31. mars 1944 ble Magnus Nilsen dømt til døden av SS- und Polizeigericht Nord, under ledelse av SS-dommer August Kreischer. Han ble skutt i Trandumskogen den 10. mai 1944. Hovedanklagen i dommen var «virksomhet for en fiendtlig stat». Et av de bevarte brevene etter Magnus Nilsen gir en innsikt i rettssaken og hvordan han personlig mottok dødsdommen.

## Referanser
DougDoug

**Douglas Scott Wreden** (født 1991), også kjent som **DougDoug**, er en amerikansk twitch-strømmer og youtuber. Direktesendingene hans er ofte komiske av natur, hvor han ofte gjør uortodokse utfordringer i forskjellige spill, blant annet *[[Peggle]]*, *[[The Elder Scrolls V: Skyrim]]*, *[[Mario Party (videospill)|Mario Party]]*, *[[Grand Theft Auto V]]*, og andre populære spill, og laster opp høydepunktene på sin Youtube-kanal. Han lager også andre videoserier om spill, deriblant en serie av spillanmeldelser hvor han forklarer spillene ved hjelp av matrelaterte metaforer og sammenlikninger.

## Utdannelse og virke
Wreden studerte Informatikk ved UC Berkeley. Deretter var han ansatt ved Electronic Arts som utvikler fra 2014 til 2015, før han ble ansatt som en e-sports-produsent ved ESL og e-sportslaget Tempo Storm. Mens han var ansatt hos ESL var han med på å organisere verdensmesterskapet i *[[Hearthstone]]* i 2016. 

## Oteren Rosa
Rosa er en havoter ved Monterey Bay Aquarium i Monterey Bay i USA. I 2019 under en urelatert direktesending oppdaget Wreden at akvariet feriet oteren Rosa sin 20-årsdag den dagen, og bestemte seg for å holde en pengeinnsamling for akvariet som feiring. Direktesendingen samlet inn 320 dollar dette året. Wreden gjentok feiringen i 2020, og samlet inn 2676 amerikanske dollar til akvariet, og i 2021 ble det 14 172 dollar. I 2022 samlet han inn 104 327 dollar, og i 2023 samlet han inn 302 104 dollar. Pengene ble donert av seere på Twitch.

## Politiske meninger
Doug ytrer sjelden politiske meninger offentlig, men han har gjentatte ganger vært åpen om sin aksept av LHBT-personer under direktesendingene sine. Han la også ut en tweet etter at abortloven i USA ble strammet inn den 24. juni 2022 om at ham så på det som en trist dag for kvinners rettigheter og håpet på en reversering i fremtiden. Etter mordet av George Floyd gjorde han også en direktesending med pengeinnsamling for BLM (the bail project). Under en spørrerunde på en av direktesendingene ble Douglas spurt om sin mening om cannabis og han mente det burde bli legalisert.  

## Priser og nominasjoner

## Referanser


## Eksterne lenker
*
Adam und Eva

***Adam und Eva*** er en tysk stumfilm fra 1923 regissert av Reinhold Schünzel.

## Skuespillere
* Werner Krauss
* Dagny Servaes
* Rudolf Forster
* Ruth Weyher
* Hermann Picha
* Loni Pyrmont

## Referanser


## Eksterne lenker
*
Alice’s Wonderland

***Alice's Wonderland*** er en amerikansk stumfilm fra 1923 regissert av Walt Disney.

## Handling
Alice besøker et animasjonsstudio, hvor animatørene viser henne forskjellige scener på tegnebrettene deres. Disse scenene inkluderer en katt som danser, en mus som tuller med en katt, og et par mus som bokser. Den natten drømmer Alice om å ta et tog til tegneserie-land, hvor en mottakelse på den røde løperen venter. Der arrangeres en innbydende parade, hvor Alice rir på en elefant.

Tegneserie-figurene danser for henne, og hun danser for dem. I mellomtiden bryter løvene seg ut av dyrehagen, og jager henne inn i et hult tre, deretter inn i en hule, og ned i et kanin-hull. Til slutt hopper Alice utfor en klippe, før hun våkner i sin egen seng.

## Skuespillere
* Walt Disney            
* Ub Iwerks
* Rudolf Ising
* Virginia Davis
* Hugh Harman
* Margaret Davis

## Referanser


## Eksterne lenker
*
Alles für Geld

***Alles für Geld*** er en tysk stumfilm fra 1923 regissert av Reinhold Schünzel.

## Handling
Rupp er en tidligere slakter som har tjent stort på kjøttpakking-industrien etter første verdenskrig. Sønnen hans, Fred, er en stor bil-entusiast. Enkemannen Rupp forelsker seg i en tidligere aristokrat, Helen, som nå sliter økonomisk og selger hennes siste arvestykke til en pantelåner. Rupp foreslår å gifte seg med henne, og hun aksepterer dette i håp om å redde sin syke mor.

Men hennes tidligere kjæreste, Platen, advarer Helen mot Rupps intensjoner. Han og Rupp har lenge vært fiender, etter at Rupp forårsaket at Platen ble sparket fra en jobb. Rupp begynner også å mistenke at sønnen hans er ute etter å bli sammen med Helen selv, og han kaster derfor sønnen sin ut av hjemmet deres.

## Skuespillere
* Emil Jannings som S. I. Rupp
* Hermann Thimig som Fred Rupp
* Dagny Servaes som Asta
* Hedwig Pauly-Winterstein som Frau von Laar
* Walter Rilla som Henry von Lauffen
* Curt Goetz som Ehrhardt
* Maria Kamradek som Sissy

## Referanser


## Eksterne lenker
*
Nelvana

**Nelvana** er et animasjonsstudio. Det ble grunnlagt i 1971 i Toronto, Ontario, Canada av Michael Hirsh, Patrick Loubert og Clive A. Smith. Fra 2000 eies selskapet av Corus Entertainment. Det er oppkalt etter en lokal tegneseriesuperheltinne fra 1940-årene.

## Referanser


## Eksterne lenker
*
Mecomacer

***Mecomacer*** er en slekt av snutebiller. Både larver og voksne lever av pollen, de aller fleste artene på hannkongler av bartrær. 

## Utseende
Små (2 – 5&nbsp;mm), avlange biller, mørke på farge. Oversiden er kledt med fine, utstående hår. **Hodet** er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, i den ytterste halvdelen. Fasettøynene er temmelig store, runde og utstående. **Brystskjoldet** (pronotum) er omtrent så langt som bredt, markert smalere enn dekkvingene, sett ovenfra avrundet firkantet. **Dekkvingene** er parallellsidige, med markerte «skuldre», kraftig punkterte, men uten tydelige punktrekker. **Beina** er middels lange, slanke, føttene er fire-leddete med det tredje leddet dypt delt i to fliker.

## Levevis
Av de 22 slektene de nålevende nemonychidene deles inn i, lever alle bortsett fra to på hannkongler (hannblomster) av ulike slags nakenfrøete planter (hovedsakelig bartrær), der de spiser pollen. De to unntakene er en slekt i den palearktiske sone som lever på pollen av urter i soleiefamilien, og en søramerikansk slekt som lever på sørbøk *([[Nothofagus]]).* De øvrige artene på den nordlige halvkulen lever på furu-slekten (*Pinus*). På den sørlige halvkulen lever de fleste artene på slekten kransgraner *([[Araucaria]]*), men det lever også noen arter på familien Podocarpaceae og på slekten *Agathis*. Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.

## Utbredelse
Slekten finnes bare i Chile.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[barblomstsnutebiller]], [[Nemonychidae]]** Bedel, 1883
****** Underfamilien **[[Rhinorhynchinae]]** Voss, 1922  – Nord-Amerika, Sør-Amerika og Australia
******** Gruppen Mecomacerina
********* Slekten ***Mecomacer*** Kuschel, 1954 - sørlige Sør-Amerika
********** *[[Mecomacer collaris]]* Kuschel, 1954
********** *[[Mecomacer hirticeps]]* Kuschel, 1954
********** *[[Mecomacer ruficornis]]* Kuschel, 1954
********** *[[Mecomacer scambus]]* Kuschel, 1954

## Referanser




## Kilder
* Kuschel, G. 1983.* Past and present of the relict family Nemonychidae* (Coleoptera, Curculionoidea). *Geo Journal* 7: 499-504.
* Legalov, A.A. (2017) Contribution to the knowledge of the family Nemonychidae (Coleoptera) with descriptions of new taxa. *Ukrainian Journal of Ecology* 7(2): 64–87. https://www.researchgate.net/publication/318657106_Contribution_to_the_knowledge_of_the_family_Nemonychidae_Coleoptera_with_descriptions_of_new_taxa

## Eksterne lenker

*
Phaeochrotes

***Phaeochrotes*** er en slekt av biller som lever av sopp som vokser på død ved. 

## Utseende
Små, avlange soppsnutebiller, antennene er ikke knebøyde. På farge er de mørke med tegninger av lyse skjell. Snuten er noe lengre enn resten av hodet, innsnevret i midten (timeglassformet). Fasettøynene er ganske store. Antennene er omtrent så lange som hode + thorax, med en tre-leddet klubbe, ellers tynne. Pronotum er avrundet trapesformet, den bakerste delen er skilt fra resten med en fure og danner et "belte" mellom pronotum og dekkvinger. Dekkvingene er ovale.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.

## Utbredelse
Slekten finnes i Mellom-Europa.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen **[[Allandrini]]** Pierce, 1930
******** Slekten ***Phaeochrotes*** Pascoe, 1860
********* *[[Phaeochrotes anisus]]* Jordan, 1924
********* *[[Phaeochrotes cinereomaculata]]* (Motschulsky, 1862)
********* *[[Phaeochrotes phorcas]]* Jordan, 1904
********* *[[Phaeochrotes pictus]]* Jordan, 1894
********* *[[Phaeochrotes porcellus]]* Pascoe, 1860
********* *[[Phaeochrotes pudens]]* (Gyllenhal, 1833)

## Referanser




## Eksterne lenker

*
Nemotrichus

***Nemotrichus*** er en slekt av soppsnutebiller som lever av sopp som vokser på død ved. 

## Utseende
Små, avlange og sylindriske, mørke, tett skjellkledte, gjerne gråbrune soppsnutebiller. Snuten er kort og bred, antennene middels lange, tynne, ikke knebøyde. Fasettøynene er ganske store. 

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. 

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen **[[Corrhecerini]]** Lacordaire, 1865
******** Slekten ***Nemotrichus*** Labram & Imhoff, 1838 
### Liste over artene

* *[[Nemotrichus andicola]]* Jordan, 1904 
* *[[Nemotrichus angulatus]]* Jordan, 1906 
* *[[Nemotrichus armatus]]* Jordan, 1904
* *[[Nemotrichus barbicornis]]* (Fabricius, 1801)
* *[[Nemotrichus dorsomaculatus]]* Jekel, 1855
* *[[Nemotrichus fuscus]]* Jordan, 1904
* *[[Nemotrichus indistinctus]]* (Dejean, 1834)
* *[[Nemotrichus inermis]]* Jordan, 1906
* *[[Nemotrichus jekeli]]* Pascoe, 1859
* *[[Nemotrichus leucomelas]]* Lacordaire
* *[[Nemotrichus niger]]* Jordan, 1904
* *[[Nemotrichus obtusus]]* Jordan, 1904
* *[[Nemotrichus pilicornis]]* (Fabricius, 1801)
* *[[Nemotrichus poecilus]]* Jordan, 1904
* *[[Nemotrichus spilotus]]* Jordan, 1906
* *[[Nemotrichus teliger]]* Jordan, 1906
* *[[Nemotrichus uniformis]]* Jordan, 1904
* *[[Nemotrichus vitticollis]]* Jordan, 1904

## Referanser




## Eksterne lenker

*
Erotylopsis

***Erotylopsis*** er en slekt av soppsnutebiller som lever av sopp som vokser på død ved. 

## Utseende
Cratoparini er stort sett små biller, kroppsformen vanligvis forholdsvis kort og bred. Det er ofte stor forskjell på kjønnene (kjønnsdimorfisme), hannene er slankere enn hunnene med lengre bein og antenner. Kroppen er gjerne brunlig, spraglete i mørke og lyse nyanser, noe som gir god kamuflasje. **Hodet** er som oftest trukket ut til en snute, som vanligvis er kort og bred (rektangulær sett ovenfra) men kan være så lang som resten av hodet og brystskjoldet til sammen. Hos noen arter mangler den forlengede snuten helt. Fasettøynene er små til middelsstore, ovale, utstående eller flate. Antennene er 9-11- leddete, ofte ganske lange, ikke knebøyde. De ytterste 2-3 leddene danner ofte en løs klubbe. Tinningene (hodet bak fasettøynene) er ganske lange og parallellsidige. **Brystskjoldet** (pronotum) er bredere enn langt, vanligvis bredest ved roten der det gjerne er så bredt som dekkvingene. Oversiden er matt og det finnes ofte knøler. Noen arter har en kraftig pigg på pronotums sidekant, eller fremskutte fremhjørner. **Dekkvingene** er brede, ofte med korte hår, parallellsidige eller ovale. Spissen er ofte lysfarget. **Beina** er middels lange til lange, særlig hannenes frambein er ofte forlenget. Føttene er fem-leddete, men det fjerde leddet er svært lite og knapt synlig (pseudotetramere føtter). Det tredje leddet er tolappet. **Larvene** er lyse, tykke og krumme, hodekapselen og beina er sterkt redusert.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. 

## Utbredelse
Arten er utbredt i det østlige Sør-Amerika, mest i Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen Cratoparini LeConte, 1876
******** Slekten ***Erotylopsis*** Jordan, 1904 - én art
********* *[[Erotylopsis pujoli]]* Jordan, 1904

## Referanser




## Eksterne lenker

*
Dendropemon

***Dendropemon*** er en slekt av soppsnutebiller som lever av sopp som vokser på død ved. 

## Utseende
Middlesstore (ca. 10 millimeter), sylindriske, brunspraglete soppsnutebiller. Anuten er kort og bred, fasettøynene litt utstående, antennene omtrent så lange som hode + pronotum.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. 

## Utbredelse
Gruppen er utbredt i Sørøst-Asia og Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen Ecelonerini Lacordaire, 1866
******** Slekten ***Dendropemon*** Schönherr, 1839 - 15 arter, Sørøst-Asia og Australia
********* *[[Dendropemon albinasus]]* (Jordan, 1923)
********* *[[Dendropemon albopictus]]* (Pascoe, 1860)
********* *[[Dendropemon angustipennis]]* (Jordan, 1895)
********* *[[Dendropemon colligens]]* (Walker, 1859)
********* *[[Dendropemon conspectus]]* (Jordan, 1923)
********* *[[Dendropemon enganensis]]* (Jordan, 1897)
********* *[[Dendropemon feae]]* (Jordan, 1895)
********* *[[Dendropemon hypocrita]]* (Jekel, 1855)
********* *[[Dendropemon latefasciatus]]* (R.Frieser, 1990)
********* *[[Dendropemon levis]]* (Jordan, 1929)
********* *[[Dendropemon marmoratus]]* (Montrouzier, 1860)
********* *[[Dendropemon perfolicornis]]* (Fabricius, 1801)
********* *[[Dendropemon reticulatus]]* (Jordan, 1923)
********* *[[Dendropemon subfasciatus]]* (Fåhraeus, 1839)
********* *[[Dendropemon virgatus]]* (Jordan, 1923)

## Referanser




## Eksterne lenker

*
Peter Wu Yishun

**Peter Wu Yishun** (kinesisk: 吴奕顺, pinyin: *Wú Yìshùn*; født 7. desember 1964 i Folkerepublikken Kina) er kinesisk katolsk biskop av det apostoliske prefektur Shaowu (Minbei) i provinsen Fujian i Folkerepublikken Kina.

## Liv og virke
### Prest
Han ble presteviet den 15. august 1992 for bispedømmet Xiamen. Senere ble han sendt til nord i Fujian-provinsen, og utførte han sin pastorale tjeneste der, og hadde blant annet rollen som sogneprest i Nanping og som leder av de apostoliske prefekturer Shaowu og Jian'ou.

I 2021 uttalte Wu Yishun seg til støtte for regjeringens politikk å sinisere den katolske kirke i Kina.

### Biskop for Shaowu (Minbei)
Pave Frans, innenfor rammen av den provisoriske avtale mellom Den hellige stol og Folkerepublikken Kina, utnevnte ham den 16. desember 2023 til biskop. Han ble bispeviet onsdag den 31. januar 2024. Hovedkonsekrerende biskop var biskop Joseph Li Shan av erkebispedømmet Beijing.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Thomas Zhao Fengwu (1920-2005) *1993
* Biskop John Fang Xingyao (1953-) *1997
* Biskop Joseph Li Shan  (1965-) *2007
* Biskop *John Fang Xingyao* (1964-) *2024

## Referanser
Marte Ulltveit-Moe

**Marte Rostvåg Ulltveit-Moe** (født 1974) er en norsk miljøverner, forfatter og biolog. Hun ble valgt inn i Kristiansand bystyre for MDG ved kommunevalgene i 2015, 2019 og 2023. I alle tre periodene hadde hun fast plass i planutvalget (som per 2023 heter "areal- og miljøutvalget").

Lokalmatprosjektet «Spis Sørlandet» ble startet av Ulltveit-Moe i 2011. Hun testet ut to måneder hvor hun utelukkende spiste mat fra Agderfylkene og Skagerrak. Dette prosjektet ble dokumentert på bloggen Spis Sørlandet, og resulterte i ei kokebok med samme navn utgitt i 2013. 

Ulltveit-Moe var redaktør for tidsskriftet Ren Mat fra 2004 til 2010. Som skrivende redaktør gikk hun undercover på sprøytekurs for å beskrive hvordan norske bønder læres opp til å bruke kjemiske sprøytemidler. Senere mottok Ulltveit-Moe Fagpressens journalistpris for 2008, sammen med frilanser Tarjei Leer-Salvesen.

I 1998 ble Ulltveit-Moe oppnevnt som medlem av Bioteknologirådet for første gang. Hun satt til sammen 8 år som fast representant.

## Bibliografi
* *Kan det fikses? Hvordan Norge kan bli et reparatørsamfunn*. Spartacus forlag (2024), ISBN 9788243015661
* *Spis Sørlandet - lokal mat til alle årstider.* Portal forlag (2013), ISBN 9788292712849
* *Om konsekvenser for insektfauna ved utsetting av genmodifiserte insektresistente planter.* Oppdragsmelding utgitt av Direktoratet for Naturforvaltning (2001), ISBN 8270724262

## Referanser


## Eksterne lenker
* Ulltveit-Moe på LinkedIn 
* Ulltveit-Moes blogg om reparatører og reparatørpolitikk
Elin Conradi

**Elin Conradi** (1925–2013) var en norsk arkitekt og forfatter som skrev hagebøker. Hun var gift med botanikeren Finn Wischmann, og de to anla en villhage ved sin bolig på Smestad i Oslo.

## Bibliografi
* *Min villhave*. Oslo: Gyldendal Norsk Forlag, 1997.
* *Gjennom hageporten*. Oslo: Landbruksforlaget, 2000. Skrevet med Mette Eggen, Madeleine von Essen og Knut Langeland.

## Referanser
Forum for nordnorske dansekunstnere

**Forum for nordnorske dansekunstnere** (FNND) er en interesseorganisasjon for profesjonelle dansekunstnere i Nord-Norge. Forumet ble stiftet i 1989 av Ada Einmo Jürgensen, Solveig Leinan Hermo, Sally Parkinson, Marianne Nordnes, Heather Hebbert, Ann Rudge og Merete Ytterstad. Målet med FNND er å skape et møtested for dansere i regionen og å jobbe for danseres vilkår i Nord-Norge. Forumet har gradvis økt i antall medlemmer og har i 2024 79 medlemmer fordelt over hele landsdelen. Medlemmene er dansere, koreografer og pedagoger. 

Forumets viktigste formål er å støtte opp om initiativ og tiltak som styrker og løfter dansen i Nord-Norge. Det arrangeres kurs, PRODA (profesjonell dansetrening), tilbys reisestøtte, jobbes kulturpolitisk og er en arena for faglig utvikling, erfaringsdeling og nettverksbygging. FNND har også samarbeid med flere festivaler i regionen, deriblant Festspillene i Nord-Norge, Bodø biennale, DanseFestival Barents, Insomniafestivalen og Vårscenefest.

FNND er støttet av Tromsø Kommune, Troms og Finnmark Fylkeskommune, Nordland Fylkeskommune og PRODA. 

I 2024 består styre av Mathilde Caeyers (styreleder), Ellinor Staurbakk (nestleder), Karianne Andreassen (økonomiansvarlig) og Mari Woll (PRODA ansvarlig).

## Referanser


## Eksterne lenker
https://www.fnnd.no/
Johanne Borthne

**Johanne Borthne** (født 1978) er en norsk sivilarkitekt og underviser. Hun har utdanning fra Arkitektur- og designhøgskolen i Oslo (AHO) og Det Kongelige Danske Kunstakademi, og ble uteksaminert i 2006.

Etter endt utdanning underviste hun ved AHO og arbeidet som prosjektleder ved Ghilardi + Hellsten Arkitekter i Oslo. I 2008 sluttet Borthne seg til det nederlandske Powerhouse Company i Rotterdam. I løpet av denne tiden var hun prosjektleder for flere internasjonale prosjekter.

I 2011 startet Borthne arkitektkontoret Superunion Architects i partnerskap med Vilhelm Christensen. I 2014 ble Superunion av Wallpaper Magazine fremhevet som et av verdens beste unge kontorer i deres *Architects Directory.* Samme år mottok Borthne og Christensen Anders Jahres pris for yngre kunstnere. Kontoret ble oppløst i 2017.

## Referanser
Methodius Qu Ailin

**Methodius Qu Ailin** (kinesisk: 屈藹林 / 屈蔼林, pinyin: *Qū Ǎilín*; født mai 1961 i Hengyang i Hunan i Folkerepublikken Kina) er katolsk biskop av Changsha og medlem av den kinesiske katolske patriotiske forening.

## Liv og virke
### Bakgrunn
Etter endt utdanning fra videregående skolegang, ble han uteksaminert fra Hengyang Basic University. Han begynte i kirkens tjeneste på slutten av 1990. I 1991 ble han tatt opp på en skole for teologi og filosofi. Fra 1992 til 1995 studerte han teologi og filosofi i Beijing.

### Prest
I 1995 ble han ordinert til prest i Hengyang.

### Biskop av Hunan
Den 19. desember 2011 ble han valgt til biskop av bispedømmet Hunan, slik kalt etter at provinsens katolske bispedømmer var blitt regjeringsstyrt sammenslått uten pavens tillatelse. Han ble bispeviet 25. april 2012 av Joseph Li Shan, biskop av Beijing; medkonsekrerende var biskop John Lu Peisan av Yanzhou, kaadjutorbiskop John Baptist Li Suguang av Nanchang, biskop Paul Liang Jiansen av Jiangmen, og biskop John Baptist Tan Yanquan av Nanning.

Vatikanet bekreftet ham som erkebiskop av Changsha den 25. april 2012, samtidig som han utnevnte ham til apostolisk administrator av Changde, Hengyang, Youanling, Yongzhou, Lixian, Yueyang, Xiangtan og Baoying.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Thomas Zhao Fengwu (1920-2005) *1993
* Biskop John Fang Xingyao (1953-) *1997
* Biskop Joseph Li Shan  (1965-) *2007
* Biskop *Methodius Qu Ailin* (1961-) *2012

## Referanser
Vercetti Regular

**Vercetti Regular** (IFA: /vərˈʧɛti ˈrɛɡjʊlər/), også kjent som **Vercetti**, er en gratis sans serif skrifttype (freeware). Den kan brukes til kommersielle og personlige prosjekter. Den ble publisert i 2022 under Licence Amicale-lisensen, som lar sluttbrukere dele skriftfilene med venner og kolleger.

Vercetti Regular ble inspirert av humanist- og geometriske designelementer. Da Vercetti ble tegnet, brukte de grafiske designerne prinsipper fra en tidligere åpen kildekode-skrifttype kalt *MgOpen Moderna*.

Skriften har 326 glyfer, inkludert tall, symboler, skilletegn, tegnsetting og aksenter. Dette betyr at den kan brukes for alle språkene som bruker det latinske alfabetet. Skrifttypen er optimalisert for bruk på webdesign. Nedlasting er tilgjengelig i følgende filformater: OTF, TTF, WOFF, WOFF2.

## Referanser


## Se også
* Typografi
* Grafisk design
* Helvetica

## Eksterne lenker
*  Offisielt nettsted
*  Licence Amicale
*  Fonts In Use (Vercetti)
*
SS Lazio i 1990–91

endte sesongen 1990–91 på ellevte plass i Serie A.

Klubbpresident Gianmarco Calleri ansatte profilerte Dino Zoff som ny trener for sesongen. Spillerstallen var blitt forsterket med signeringen av den tyske spissen Karlheinz Riedle, som var nybakt verdensmester med  i sommerens VM-sluttspill. Riedle i spann med uruguayaneren Rubén Sosa utgjorde en spennende angrepsduo som ga håp om at laget kunne oppnå en tabellplassering som ville kvalifisere for spill i Europa neste sesong. 

Resultatene ble imidlertid skuffende. I Coppa Italia røk Lazio ut allerede ved første hinder mot Serie B-laget , mens ellevteplassen laget endte opp med på serietabellen var én plass ned fra fjorårets tabellplassering.

## Drakt

Lazio stilte med samme drakter som sesongen i forveien. Umbro var utstyrsleverandør og hovedsponsor var Cassa di Risparmio di Roma.

## Tabell

### Tabellplassering per serierunde

## Kamper
### Treningskamper

### [[Serie A]]

### [[Coppa Italia]]

Lazio tapte 1-3 sammenlagt

## Spillerstatistikk

## Overganger sommer

## Overganger høst

## Spillere på landslag
Kun landskamper spilt mens klubbsesongen pågikk er medregnet.
 

## Referanser


## Kilder
*
Systaltocerus

***Systaltocerus*** er en slekt av soppsnutebiller som lever av sopp som vokser på død ved. 

## Utseende
En middelsstor (7-8 millimeter), avlang soppsnutebille med et nokså oppsiktsvekkende utseende. Hodet er ganske stort, med en lang, timeglass-formet snute (i alle fall hos hannen), oransjerødt bortsett fra fasettøynene, som sitter nær bakkanten. Antennene er svarte, omtrent så lange som kroppen, ytterst med en smal, spoleformet klubbe. Pronotum er rektangulært sett ovenfra, bredere enn langt, matt svart med en lysgrå midtstripe og kommaformede, lysgrå flekker ved bakhjørnene. Dekkvingene er knapt så brede som hode og pronotum, nokså jevnbrede, mattsvarte med omfattende, lysgrå tegninger, sømmen er rød i den bakre halvdelen. Beina er forholdsvis lange, ensfarget svarte. Hunnen har en kortere, jevnbred snute og kortere antenner, men er farget som hannen.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. Denne arten lever i regnskog.

## Utbredelse
Arten er vidt utbredt i det nordlige Sør-Amerika og er kjent fra Fransk Guyana, Ecuador, Peru, Brasil og Bolivia .

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen **[[Gymnognathini]]** Valentine, 1960
******** Slekten ***Systaltocerus*** Labram & Imhoff, 1840 
********* *[[Systaltocerus platyrhinus]]* Labram & Imhoff, 1840

## Referanser




## Eksterne lenker

*
US Lecce i 1990–91

endte sesongen 1990–91 på femtende plass i Serie A.

Lecce styrket laget med Siarhej Alejnikaw og Mazinho, som begge hadde spilt sentrale roller i sommerens VM-sluttspill for henholdsvis  og . På trenersiden satset klubben på polske Zbigniew Boniek i hans første jobb som trener. Oppgaven ble tilsynelatende et nummer for stort for den tidligere stjernespilleren. Som ett av de fire lagene med sluttplassering på tabellen under nedrykksstreken, rykket Lecce ned til Serie B for påfølgende sesong.

## Drakt

## Tabell

### Tabellplassering per serierunde

## Kamper
### [[Serie A]]

### [[Coppa Italia]]

Lecce vant 5-0 sammenlagt

Lecce tapte 2-5 sammenlagt

## Spillerstatistikk

## Overganger sommer

## Overganger høst

## Spillere på landslag
Kun landskamper spilt mens klubbsesongen pågikk er medregnet.
 

## Referanser


## Kilder
*